**Ministru kabineta noteikumu projekta** **„Grozījumi Ministru kabineta 2013.gada 3.septembra noteikumos Nr.753 „Valsts tehniskās uzraudzības aģentūras maksas pakalpojumu cenrādis”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma par budžetu un finanšu vadību 5.panta devītā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban Valsts tehniskās uzraudzības aģentūra (turpmāk tekstā – VTUA) valsts publiskos maksas pakalpojumus sniedz saskaņā ar Ministru kabineta 2013.gada 3.septembra noteikumiem „Valsts tehniskās uzraudzības aģentūras maksas pakalpojumu cenrādis” (turpmāk tekstā – VTUA cenrādis).Grozījumi VTUA cenrādī tiek izdarīti, pamatojoties uz Ministru kabineta 2011.gada 3.maija noteikumu Nr.333 „Kārtībā, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” 18.1., 18.2. un 18.3.apakšpunktā noteiktajiem gadījumiem.Finanšu ministrija bija veikusi izpēti un sagatavojusi ziņojumu, kas identificē problēmas, kuras saistītas ar valsts nodevu noteikšanu, piemērošanu un valsts nodevu nošķiršanu no maksas pakalpojuma, un izstrādājusi iespējamo problēmu risinājuma variantu, kā arī priekšlikumus nodevu administrēšanas procesa uzlabošanai. Ievērojot ziņojumā noteikto, visām ministrijām ir jāizvērtē to kompetencē esošās valsts nodevas un maksas pakalpojumi. Zemkopības ministrija bija izvērtējusi likumā „Par nodokļiem un nodevām” noteikto valsts nodevu atbilstību ziņojumā norādītajām valsts nodevas objekta pazīmēm. Saskaņā ar ziņojumā norādīto valsts nodeva uzskatāma par politikas veidošanas un regulēšanas instrumentu. Valsts nodeva tiek ieviesta atsevišķu politikas mērķu sasniegšanai, regulējot (kontrolējot, veicinot, ierobežojot) personas darbību. Par nodevas objektu tiek noteikta tikai tā institūcijas veiktā darbība, kas saistīta ar konkrētu politikas mērķi (personu darbību regulācija) un kas tiek īstenots ar nodevas apmēra palīdzību, nevis visa institūcijas pamatdarbība, kura izriet no tās apstiprinātā nolikumā noteiktajiem uzdevumiem. Savukārt atbilstoši Likuma par budžetu un finanšu vadību I nodaļā dotajam definējumam maksas pakalpojums ir pasākumu kopums, ko valsts budžeta iestāde ārējos normatīvajos aktos paredzētajos gadījumos veic par samaksu, lai nodrošinātu sabiedrības vajadzību ievērošanu. Minēto definējumu papildina šī likuma 5.panta 12.1daļā ietvertā norma, proti, ka, nosakot maksas pakalpojuma izcenojumu, ievēro nosacījumu, ka samaksa par pakalpojumu nedrīkst pārsniegt ar pakalpojuma sniegšanu saistītās izmaksas.Izpildot Ministru kabineta 2012.gada 20.marta sēdes protokola Nr.16 31.§ 3.punktā paredzēto uzdevumu – visām ministrijām izvērtēt kompetencē esošās valsts nodevas, kancelejas nodevas un maksas pakalpojumus, ņemot vērā informatīvajā ziņojumā minētos kritērijus, likumā noteikto valsts nodevas, kā arī Likumā par budžetu un finanšu vadību noteikto maksas pakalpojuma definīciju un līdz 2013.gada 1.aprīlim iesniegt Finanšu ministrijai informatīvajā ziņojumā paredzēto informāciju izvērtēšanai, – Zemkopības ministrija iesniedza attiecīgo informāciju, norādot, ka ministrijas kompetencē esošās valsts nodevas ir transformējamas par attiecīgo iestāžu maksas pakalpojumiem. Iebildumi netika saņemti (Finanšu ministrijas 2013.gada 29.aprīļa vēstule Nr.20-03/2577). Finanšu ministrija pauda viedokli, ka atsevišķas nodevas nepieciešams izvērtēt atkārtoti atbilstoši ziņojumā noteiktajiem kritērijiem, un tas arī tika izdarīts. Pēc pozitīva Finanšu ministrijas atzinuma saņemšanas Zemkopības ministrija, ievērojot Ministru kabineta 2012.gada 20.marta sēdes protokola Nr.16 31.§ 6.punktā doto uzdevumu, sagatavoja likumprojektu „Grozījums likumā „Par nodokļiem un nodevām”” un likumprojektu „Grozījums Ceļu satiksmes likumā”, paredzot, ka tiek izslēgta transportlīdzekļu (traktortehnikas vai tās piekabju) reģistrācijas valsts nodevas samaksas nepieciešamība.Saeima 04.09.2014. pieņēma Grozījumus Ceļu satiksmes likumā un 25.09.2014. Grozījumus likumā „Par nodokļiem un nodevām”, paredzot, ka panti, kas nosaka transportlīdzekļu reģistrācijas valsts nodevas samaksu, tiek izslēgti un grozījumi par šo pantu izslēgšanu stājas spēkā 2015.gada 1.janvārī.Lai transformētu transportlīdzekļu reģistrācijas valsts nodevu par publisko maksas pakalpojumu, VTUA izveidoja jaunu maksas pakalpojumu „Traktortehnikas vai tās piekabes īpašuma tiesību nostiprināšana”. Pakalpojuma cena ir noteikta, ievērojot vienas vienības izcenojuma aprēķinu saskaņā Ministru kabineta 2011.gada 3.maija noteikumu Nr.333 „Kārtībā, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” prasībām.2014.gada 24.jūlijā stājas spēkā Ministru kabineta 2014.gada 8.jūlija noteikumi Nr.382 „Traktortehnikas un tās piekabju pārbūves noteikumi”. Saskaņā ar Ministru kabineta 2014.gada 8.jūlija noteikumu Nr.382 „Traktortehnikas un tās piekabju pārbūves noteikumi” 8., 10. un 11.punktu pirmās kategorijas pārbūvi atļauts veikt bez iepriekšējas saskaņošanas. Pēc pārbūves pārbūvētājs uzrāda pārbūvēto traktortehniku vai tās piekabi VTUA amatpersonai. VTUA amatpersona novērtē traktortehnikas vai tās piekabes atbilstību satiksmes drošības un tehnisko normu prasībām un izsniedz traktortehnikas un tās piekabju pirmās kategorijas pārbūves atzinumu. Šobrīd VTUA cenrāža pielikuma 10.punktā paredzēts pakalpojums „Traktortehnikas vai tās piekabes pārbūves saskaņošana”. Tā kā normatīvais akts nosaka, ka pirmās kategorijas pārbūvi atļauts veikt bez iepriekšējas saskaņošanas, VTUA cenrādī 10.punkta pakalpojums tiek aizstāts ar pakalpojumu „Traktortehnikas vai tās piekabes pārbūves atzinums”. Pakalpojuma cena ir noteikta, ievērojot vienas vienības izcenojuma aprēķinu saskaņā Ministru kabineta 2011.gada 3.maija noteikumu Nr.333 „Kārtībā, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” prasībām.Ar 2014.gada 1.janvāri stājas spēkā grozījumi Civilprocesa likuma 551.panta pirmajā daļā, nosakot, ka spriedumu un citu nolēmumu izpildes nodrošināšanai nepieciešamo informāciju valsts iestādes zvērinātam tiesu izpildītājam sniedz bez maksas. Saskaņā ar Maksātnespējas likuma 27.panta pirmās daļas 2.punktu, maksātnespējas administratoram ir tiesības pieprasīt un saņemt no valsts un pašvaldību iestādēm bez maksas to rīcībā esošo tiesiskās aizsardzības procesā, juridiskās personas maksātnespējas procesā vai fiziskās personas maksātnespējas procesā nepieciešamo informāciju par parādnieku un parādnieka pārstāvjiem.Tā kā palielinās personu loks, kas no VTUA valsts informācijas sistēmas „Traktortehnikas un tās vadītāju informatīvā sistēma” (turpmāk tekstā – IS) informāciju savas darbības nodrošināšanai saņem bez maksas, ir nepieciešami papildu finanšu līdzekļi VTUA IS uzturēšanai un nepieciešamās informācijas sniegšanas nodrošināšanai.Saskaņā ar Šengenas informācijas sistēmas darbības likuma 10.panta trešo daļu VTUA Šengenas informācija sistēmā iekļauj ziņojumus par transportlīdzekļu (traktortehnikas) vadītāja apliecībām, traktortehnikas reģistrācijas apliecībām un traktortehnikas valsts reģistrācijas numura zīmēm, lai tās izņemtu, ja minētie dokumenti un numura zīmes atzītas par nederīgām, bet ir iespējama to nelikumīga izmantošana.Lai nodrošinātu iepriekš minētā normatīvā aktā prasību izpildi par datu nodošanu Šengenas informācija sistēmā, VTUA IS ir palielinājušas uzturēšanas, uzlabošanas un papildināšanas izmaksas.Pamatojoties uz Eiropas Padomes lēmuma 2008/615/IT „Par pārrobežu sadarbības pastiprināšanu, jo īpaši apkarojot terorismu un pārrobežu noziedzību” 12.pantu, lai novērstu un izmeklētu noziedzīgus nodarījumus, vērstos pret citiem nodarījumiem, kas ir meklētājas dalībvalsts tiesu vai valsts prokuratūru jurisdikcijā, kā arī lai uzturētu sabiedrisko drošību, dalībvalstis nodrošina dalībvalstu valsts kontaktpunktiem piekļuvi turpmāk minētajiem transportlīdzekļu reģistrācijas datiem, atsevišķos gadījumos pilnvarojot veikt automātisko meklēšanu:1. īpašnieku vai turētāju datiem;
2. transportlīdzekļa datiem.

Saskaņā ar Biometrijas datu apstrādes sistēmas likuma 3.pantu biometrijas datu apstrādes sistēma ir valsts informācijas sistēma, kuras pārzinis un turētājs ir Iekšlietu ministrijas Informācijas centrs.Biometrijas datu apstrādes sistēmas likuma 5.panta 5.punktā noteikts, ka biometrijas datus apstrādes sistēmā iekļauj biometrijas datus, kurus iegūst, izsniedzot transportlīdzekļu vadītāju apliecības.Pamatojoties uz iepriekš minēto normatīvo aktu, biometrijas dati no VTUA IS ir jānodod valsts informācijas sistēmā „Biometrijas datu apstrādes sistēma” par izsniegtajām traktortehnikas vadītāju apliecībām.Lai nodrošinātu iepriekš minēto normatīvo aktu prasību izpildi par datu nodošanu Šengenas informācija sistēmā, valsts informācijas sistēmā „Biometrijas datu apstrādes sistēma” VTUA IS ir palielinājušas uzturēšanas, uzlabošanas, papildināšanas un nepieciešamo datu apstrādes izmaksas.Ievērojot minēto, kā arī lai segtu pieaugušās izmaksas VTUA IS uzturēšanai, uzlabošanai, papildināšanai un nepieciešamo datu apstrādei, VTUA ir palielinājusi cenas šādiem pakalpojumiem:

|  |  |  |  |
| --- | --- | --- | --- |
| Nr.p.k. | Pakalpojuma veids | Pašreizējā cena bez PVN (*euro*) | Aprēķināta cena bez PVN (*euro*) |
| 1. | Traktortehnikas vai tās piekabes vienas vienības reģistrācijas datu maiņa informatīvajā sistēmā | 3,56 | 6,40 |
| 2. | Traktortehnikas vadītāja datu maiņa informatīvajā sistēmā | 3,56 | 6,40 |

Patlaban atsevišķo VTUA pakalpojumu nosaukums nav precīzi noteikts, lai nepārprotami saprastu pakalpojuma būtību un piemērošanas gadījumus.Lai varētu pareizāk izprast pakalpojuma būtību, VTUA ir mainījusi nosaukumu šādiem pakalpojumiem:

|  |  |  |
| --- | --- | --- |
| Nr.p.k. | Pašreizējais pakalpojuma nosaukums  | Mainītais pakalpojuma nosaukums  |
| 1. | Identifikācijas numura iekalšana un datu ievadīšana informatīvajā sistēmā | Identifikācijas numura iekalšana traktortehnikai vai tās piekabei |
| 2. | Traktortehnikas vai tās piekabes atsavināšanas aizlieguma atzīmes uzlikšana vai noņemšana informatīvajā sistēma | Traktortehnikas vai tās piekabes komercķīlas vai aizlieguma atzīmes uzlikšana vai noņemšana informatīvajā sistēmā |
| 3. | Statistiskais pārskats par traktortehnikas marku vai grupu | Pārskats par traktortehnikas marku vai grupu |

Ceļu satiksmes likuma 11.panta trešā daļa nosaka, ka īpašuma tiesību maiņa traktortehnikai vai tās piekabei var notikt uz divpusēja iesnieguma pamata. Ministru kabineta 2010.gada 12.maija noteikumu Nr.435 „Traktortehnikas un tās piekabju reģistrācijas noteikumi” V nodaļa paredz, ka traktortehnikas vai tās piekabes īpašnieka maiņu var veikt, arī iesniedzot īpašuma tiesību apliecinošo dokumentu (pirkuma līgumu, mantošanas apliecību, aktu par juridiskajai personai piederošas VTUA reģistrētas traktortehnikas vai tās piekabes nodošanu īpašumā vai citu Ceļu satiksmes likuma 12.panta otrajā daļā noteikto īpašuma tiesību apliecinošo dokumentu).Tā kā normatīvie akti paredz vairākus traktortehnikas vai tās piekabes īpašuma tiesību maiņas gadījumus, nebūtu korekti nošķirt tikai vienu, tāpēc VTUA pakalpojuma nosaukums „Traktortehnikas vai tās piekabes īpašnieka maiņa, pamatojoties uz divpusējo iesniegumu” tiek aizstāts ar nosaukumu „Traktortehnikas vai tās piekabes īpašnieka maiņa”. Saskaņā ar Ministru kabineta 2010.gada 12.maija noteikumu Nr.435 „Traktortehnikas un tās piekabju reģistrācijas noteikumi” V nodaļu, dokumenti, ar kuriem tiek pierādīta īpašuma tiesību maiņa, tiek iesniegti VTUA rakstiskā formā. Iesniegumu ir iespējams iesniegt elektroniski (ar drošu elektronisko parakstu).Tā kā pakalpojuma „Atkārtota traktortehnikas vadītāja apliecības noformēšana un izsniegšana” nosaukums nav precīzs, jo nav skaidri saprotams, kuros gadījumos ir piemērojams, VTUA pakalpojuma nosaukums tiek aizstāts ar „Traktortehnikas vai tās piekabes viena nederīgā stingrās uzskaites materiāla vai dokumenta atjaunošana vai maiņa”, un pakalpojuma cena ir noteikta, ievērojot vienas vienības izcenojuma aprēķinu saskaņā ar Ministru kabineta 2011.gada 3.maija noteikumu Nr.333 „Kārtībā, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” prasībām.Saskaņā ar VTUA cenrādi tiek sniegts tāds pakalpojums kā „Skaidras naudas par veikto maksas pakalpojumu vai valsts nodevas iekasēšana”. Tā kā no 2015.gada 1.janvāra vairs netiks iekasēta traktortehnikas vai tās piekabes reģistrācijas valsts nodeva saistībā ar grozījumiem normatīvajos aktos, VTUA iepriekš minēto pakalpojumu izsaka šādā redakcijā: „Skaidras naudas iekasēšanas vai norēķinu ar maksājumu karti nodrošinājums”.Attiecīgais punkts ir papildināts ar tekstu „Skaidras naudas iekasēšanas vai norēķinu ar maksājumu karti nodrošinājums”, jo par VTUA pakalpojumiem maksājumi tiek veikti arī ar maksājuma kartēm un par maksājumiem ar maksājuma kartēm bankas iekasē komisijas maksu.Saskaņā ar VTUA cenrādi tiek sniegts pakalpojums „Traktortehnikas vai tās piekabes valsts reģistrācijas numura zīmes izvēle no saraksta”. Tomēr pakalpojumā vienas vienības cenā nav iekļautas materiāla (numura zīmes) iegādes izmaksa, tāpēc pakalpojums tiek sniegts zem pašizmaksas un VTUA ir grozījis pakalpojuma cenu, tajā iekļaujot materiāla iegādes izmaksas, tāpēc pakalpojums sadārdzinās līdz 9,76 *euro* bez PVN. Patlaban VTUA nodaļas „K.Ulmaņa piemiņas muzejs „Pikšas”” un „Latvijas Lauksaimniecības muzejs” (turpmāk tekstā – muzeji) nodrošina muzeja ekspozīciju un izstāžu apskates pakalpojumu dažādu personu lokam.Palielinoties muzeju ēku, teritorijas uzturēšanas un apsaimniekošanas izmaksām, VTUA ir attiecīgi palielinājusi cenu šādiem pakalpojumiem:

|  |  |  |  |
| --- | --- | --- | --- |
| Nr.p.k. | Pakalpojuma veids | Pašreizējā cena bez PVN (*euro*) | Aprēķināta cena bez PVN (*euro*) |
| 1. | Muzeju ekspozīciju un izstāžu apskate | 1,42 | 2,84 |
| 2. | Muzeju ekspozīciju un izstāžu apskate ģimenēm (2 pieaugušie un vismaz 2 bērni) | 2,13 | 4,26 |

Iepriekš minēto pakalpojumiem cena ir noteikta, ievērojot vienas vienības izcenojuma aprēķinu saskaņā Ministru kabineta 2011.gada 3.maija noteikumu Nr.333 „Kārtībā, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” prasībām.Ir svītrots pakalpojums „Muzeja ekspozīciju un izstāžu apskate bērniem, skolēniem, studentiem, pensionāriem, politiski represētām personām”. Pakalpojuma vietā piezīmēs ir noteiktas atlaides skolēniem, studentiem, bērniem, pensionāriem un politiski represētām personām. Skolēniem un studentiem (uzrādot attiecīgo apliecību) tiek piemērota 50 % atlaide no muzeju ekspozīciju un izstāžu apskates pakalpojuma cenas. Pensionāriem, politiski represētām personām (uzrādot attiecīgo apliecību) un bērniem tiek piemērota 75 % atlaide no muzeju ekspozīciju un izstāžu apskates pakalpojuma cenas.VTUA muzeju ekspozīciju un izstāžu apskates pakalpojuma cena iepriekšējā apmērā tiek saglabāta bērniem, pensionāriem un politiski represētām personām, jo šīs personas nespēj samaksāt vai to maksātspēja ir ļoti maza.Ir svītrots pakalpojums „Apmeklējuma biļete skolu pedagoģiskās programmas nodarbībai muzejā”, jo šis pakalpojums nav pieprasīts un gandrīz nemaz netiek izmantots. |
| 3. | Projekta izstrādē iesaistītās institūcijas | Zemkopības ministrija un VTUA  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | VTUA klienti – 80 000 personu, VTUA muzeju nodaļu apmeklētāji – 6000 personu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. Pamatojoties uz Likuma par budžetu un finanšu vadību 5.panta 12.1 daļu, maksas pakalpojuma izcenojuma noteikšanā ievēro nosacījumu, ka samaksa par pakalpojumu nedrīkst pārsniegt ar pakalpojuma sniegšanu saistītās izmaksas.Saskaņā ar Ministru kabineta 2011.gada 3.maija noteikumu Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” 10.punktu maksas pakalpojuma izcenojums ietver tikai tiešās un netiešās izmaksas. Tiešās izmaksas ir izmaksas, kas ir tieši attiecināmas uz maksas pakalpojuma sniegšanu. Šīs izmaksas parasti ietver maksas pakalpojuma sniegšanai izlietoto materiālu iegādes izmaksas un tiešos izdevumus darba samaksai, kā arī ar šo samaksu saistītās valsts sociālās apdrošināšanas obligātās iemaksas. Netiešās izmaksas ir izmaksas, kas ir netieši saistītas ar attiecīgā maksas pakalpojuma sniegšanu, piemēram, iestādes vadībā un administrācijā nodarbināto darbinieku un citu darbinieku darba algas un ar šīm algām saistītās valsts sociālās apdrošināšanas obligātās iemaksas, pamatlīdzekļu remonta un ekspluatācijas izdevumi, telpu apkures un apgaismošanas izdevumi, pamatlīdzekļu nolietojums, nomas maksa un apdrošināšanas maksājumi, vispārējas nozīmes palīgmateriāli un citi ar attiecīgā maksas pakalpojuma sniegšanu netieši saistīti izdevumi.Grozījumi VTUA cenrādī tiek izdarīti, pamatojoties uz Ministru kabineta 2011.gada 3.maija noteikumu Nr.333 „Kārtībā, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” 18.1., 18.2. un 18.3.apakšpunktā paredzētajiem gadījumiem. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014. gads** (*euro*) | Turpmākie trīs gadi (*euro*) |
| **2015.** | **2016.** | **2017.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 1 284 853 | 0 | 223 711 | 223 711 | 223 711 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 1 284 853 | 0 | 223 711 | 223 711 | 223 711 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 1 548 025 | 293 467 | 223 711 | 223 711 | 223 711 |
| 2.1. valsts pamatbudžets | 1 548 025 | 293 467 | 223 711 | 223 711 | 223 711 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | –263 172 | –293 467 | 0 | 0 | 0 |
| 3.1. valsts pamatbudžets | –263 172 | –293 467 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |  |  |  |  |
| 6.1. detalizēts ieņēmumu aprēķins | 1 284 853 | 0 | 223 711 | 223 711 | 223 711 |
| 6.1.1. Ieņēmumi par lauksaimniecības tehniskās uzraudzības ietvaros sniegtajiem pakalpojumiem (80 pakalpojumi, aptuveni 80 tūkstošiem klientu) | 1 279 161 | 0 | 210 576 | 210 576 | 210 576 |
| 6.1.2. Ieņēmumi par kultūrvēsturiskā mantojuma (muzeju) sniegtajiem pakalpojumiem (26 pakalpojums, aptuveni 6 tūkstošiem klientu) | 692 | 0 | 13 135 | 13 135 | 13 135 |
| 6.2. detalizēts izdevumu aprēķins | 1 548 025 | 293 467 | 223 711 | 223 711 | 223 711 |
| 6.2.1. EKK 1000 Atlīdzība | 930 890 | 285 000 | 144 247 | 144 247 | 144 247 |
| 6.2.2. EKK 1100 Atalgojums | 753 208 | 229 754 | 116 714 | 116 714 | 116 714 |
| 6.2.3. EKK 2000 Preces un pakalpojumi | 594 888 | 0 | 0 | 0 | 0 |
| 6.2.4. EKK 5000 Pamatpakalpojuma veidošana | 22 247 | 8 467 | 79 464 | 79 464 | 79 464 |
| 7. Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu ievietota tīmekļa vietnē www.zm.gov.lv. |
|  2. | Sabiedrības līdzdalība projekta izstrādē | Noteikumu projekts nosūtīts izvērtēšanai biedrībai „Zemnieku Saeima”, Lauksaimniecības organizāciju sadarbības padomei un Latvijas Lauksaimniecības kooperatīvu asociācijai.  |
| 3. | Sabiedrības līdzdalības rezultāti | Lauksaimniecības organizāciju sadarbības padome noteikumu projektu un to anotāciju saskaņo bez iebildumiem. Zemnieku Saeima un Latvijas Lauksaimniecības kooperatīvu asociācija atzinu par noteikumu projektu un to anotāciju nesniedza.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VTUA |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas IV un V sadaļa – projekts šīs jomas neskar.*

Zemkopības ministra p.i. –

labklājības ministrs U.Augulis

15.12.2014. 15:38

2741

A.Bumbuls

67027184, Adris.Bumbuls@zm.gov.lv

V.Kohanovičs

67027486

valentins.kohanovics@vtua.gov.lv